LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2023 M. GRUODŽIO 14 D. ĮSAKYMO NR. V-1295 „DĖL METIMO RŪKYTI PAGALBOS PASLAUGŲ TEIKIMO TVARKOS APRAŠO PATVIRTINIMO“ PAKEITIMO

2024 m. gruodžio 9 d. Nr. V-1263

Vilnius

1. P a k e i č i u Metimo rūkyti pagalbos paslaugų teikimo tvarkos aprašą, patvirtintą Lietuvos Respublikos sveikatos apsaugos ministro 2023 m. gruodžio 14 d. įsakymu Nr. V-1295 „Dėl Metimo rūkyti pagalbos paslaugų teikimo tvarkos aprašo patvirtinimo“:

1.1. Pakeičiu 4 punktą ir jį išdėstau taip:

„4.	Apraše nurodytos paslaugos teikiamos asmenims nuo 16 metų.“

1.2. Pakeičiu 5.2 papunktį ir jį išdėstau taip:

„5.2. išplėstines metimo rūkyti pagalbos paslaugas – pagal kompetenciją gydytojas psichiatras, medicinos psichologas, psichikos sveikatos slaugytojas, gyvensenos medicinos specialistas, dirbantys pirminės, antrinės ambulatorinės asmens sveikatos priežiūros paslaugas teikiančioje įstaigoje, ar savivaldybės visuomenės sveikatos biuro specialistas, atitinkantis Psichologinės gerovės ir psichikos sveikatos stiprinimo paslaugų organizavimo tvarkos apraše, patvirtintame Lietuvos Respublikos sveikatos apsaugos ministro 2020 m. liepos 31 d. įsakymu Nr. V-1733 „Dėl Psichologinės gerovės ir psichikos sveikatos stiprinimo paslaugų organizavimo tvarkos aprašo patvirtinimo“ (toliau – Psichologinės gerovės ir psichikos sveikatos stiprinimo paslaugų organizavimo tvarkos aprašas), nurodytus kvalifikacinius reikalavimus.“

1.3. Pakeičiu 6 punktą ir jį išdėstau taip:

„6. Aprašo 5 punkte nurodyti specialistai, teikdami paslaugas, vadovaujasi šiuo Aprašu ir Metodine medžiaga sveikatos priežiūros specialistams, teikiantiems pagalbą norintiems mesti rūkyti asmenims (toliau – Metodika), kuri prieinama tinklalapyje https://www.rplc.lt/leidiniai/. Savivaldybės visuomenės sveikatos biuro specialistas išplėstinės metimo rūkyti pagalbos paslaugas teikia vadovaudamasis Aprašu ir Psichologinės gerovės ir psichikos sveikatos stiprinimo paslaugų organizavimo tvarkos aprašu.“

1.4. Pripažįstu netekusiu galios V skyrių.

1.5. Pripažįstu netekusiu galios 21 punktą.

2. N u s t a t a u, kad šis įsakymas įsigalioja 2025 m. vasario 11 d.

Laikinai einantis sveikatos apsaugos ministro pareigas	Aurimas Pečkauskas